# data[].attributes.body
Luo nopeasti ja helposti interaktiivisia ja monimediaisia oppimispelejä. Ei kirjautumista, jakaminen linkillä. Uusia pelejä ja ominaisuuksia julkaistu kesän -26 aikana.

# data[].attributes.attachment_link.description
Make learning feel like play. Create interactive learning games in seconds with AI.

# data[].attributes.body
Esimerkissä Matleenan kesäkuvia

# data[].attributes.headline
Mitä uutta Padlet, Thinglink, sanapilvet ja kyselyt? (1/2025)

# data[].attributes.subject
Mitä uutta Padlet, Thinglink, sanapilvet ja kyselyt? (1/2025)

# data[].attributes.attachment_link.title
Mitä uutta Padlet, Thinglink, sanapilvet ja kyselyt?

# data[].attributes.headline
Kokeile: kuvan generoiminen tekoälyn avulla sekä äänestykset

# data[].attributes.subject
Kokeile: kuvan generoiminen tekoälyn avulla sekä äänestykset

# data[].attributes.body
Listaus oppimispeleistä. Täydennä puuttuvat!

# data[].attributes.headline
Padlet - lukuisia uusia ominaisuuksia (2/2024)

# data[].attributes.subject
Padlet - lukuisia uusia ominaisuuksia (2/2024)

# data[].attributes.attachment_link.readable_text
Padlet on käytössäni päivittäin ja se on pitkään kuulunut TOP5-työkalujeni listalle. Käytän sitä eniten täydennyskoulutusten oppimisympäristönä ja tiedon kuratoinnissa. Sovellus sopii hyvin myös esimerkiksi yksittäisille oppitunneille, projekteihin tai kokouksiin yhteisen työskentelyn ja vuorovaikutuksen tueksi. Siitä on tarjolla maksuton versio, jolloin riittää, että vain opettaja tai yksi ryhmästä kirjautuu sovellukseen.

Padlet on viime vuosina ja erityisesti loppusyksystä kehittynyt vauhdilla, joten päivitin ohjediat ja tein uuden videon. Tiesitkö, että viesteihin saa äänestyksiä ja En osaa piirtää -kohdasta voi generoida kuvia tekoälyn avulla? Tekoälyä käyttää myös ns. Magic Padlet, jonka avulla opettaja voi luoda Padletin tageineen luonnokseksi työskentelylle. Uutta ovat myös viestien ajoittaminen tai sallittujen liitteiden tai toimintojen määrittely sekä henkilöiden tagaaminen. Myös hakutoiminnot ovat tekoälyn myötä kehittyneet.

# data[].attributes.attachment_link.description
Blogin teemoja ovat digipedagogiikka, verkko-opetus, verkon sovellukset oppimisen tukena, tekoäly opetuksessa ja sosiaalinen media.

# data[].attributes.body
Bloggaus ja päivittyvä Padlet-koonti hyvistä lähteistä

# data[].attributes.attachment_link.readable_text
Viime kevään keskeisin juttu opetuksen kentällä oli etäopetus. Liekö etäopetuksen perusosaamisesta tullut jo ns. uusi normaali? Ainakin lähes kaikilla on nyt valmius tarvittaessa siirtyä siihen nopealla aikataululla. Jotkut pitävät tätä opettajien ja oppijoiden taitoa yllä niin, että kerran kuussa on yksi etäopetuspäivä.

Tämän syksyn juttu on selvästikin hybridiopetus, missä osa ryhmästä on läsnä ja osa etänä esimerkiksi karanteenin, oman tai lapsen sairastumisen tai riskiryhmään kuulumisen vuoksi. Tämä näkyy myös esimerkiksi terveydenhuollon täydennyskoulutuksessa, missä osalla on lupa osallistua vain etänä altistumisriskin minimoimiseksi. Kun kyse on pitkistä käynnissä olevista koulutusohjelmista, tämä tarkoittaa osalle etäilyä, osalle lähitapaamisia.

Tiedän monen oppilaitoksen nyt tekevän omia hybridiopetusohjeistuksiaan. Sellainen on tulossa myös Suomen eOppimiskeskukselta, joka järjesti aiheesta verkkotapaamisen ja nyt ohjeistuksen vedos on julkisesti kommentoitavissa (linkistä löytyy myös valmis tuotos). Ohjeiden lisäksi tarvitaan työkaluja. Moni oppilaitos on tänä syksynä hankkinut hybridiopetussalkkuja tai varustanut luokkia: esimerkiksi yliopistolla on perinteisesti hyvät striimausvälineet suurissa luentosaleissa, mutta pienryhmätiloista ovat konferenssimikit ja tuplanäytöt puuttuneet.

En taida olla mikään poikkeus siinä, että kysyttäessä halukkuutta hybridiopetukseen, vastaukseni on yleensä ollut, että jos lähitoteutus ei onnistu, voisivatko kaikki osallistua etänä. Varsinkin jos työskentelee opettajana/kouluttajana yksin, tuo on usein hyvä ratkaisu. Korona on tähänkin tuonut uusia näkökulmia ja omaa katsantokantaa on vähän täytynyt muokata uusiksi.

Paljon riippuu kouluasteesta, tapaamisen teemasta, tavoitteista ja resursseista. Toisella asteella oppituntien tilapäinen striimaaminen voi olla riittävä vaihtoehto karanteerissa oleville. Siihen resurssit riittävät ja taitava opettaja voi jotenkin huomioida sekä lähi- että etäosallistujat. Maksullisessa täydennyskoulutuksessa vaatimuksena voi olla tarjota yhtä hyvä osallistumisen kokemus molemmille ryhmille. Usein se edellyttää pariopettajuutta tai kouluttajan lisäksi toista henkilöä, joka vastaa tekniikan toimivuudesta ja osaltaan myös toisen ryhmän ohjaamisesta.

Jotta hybridiopetustilanne olisi yhteinen molemmille ryhmille, käytössä olisi hyvä olla myös konferenssimikki ja kaiuttimet, kamerat ja kaksi näyttöä - toisessa näkyvät etäosallistujat, toinen näyttö on materiaaleille/työskentelyalustalle. Työskentelyä edesauttaa hyvä osaaminen yhteisen työskentelyn verkkotyökaluista ja työskentelytavoista. Etäosallistujat on hyvä huomioida myös taukojen aikana. Kun lähiosallistujille on kahvitauko, missä puhe usein liittyy opetuksessa esiin nousseisiin teemoihin, eikö tällainen mahdollisuus tulisi tarjota myös etäosallistujille esimerkiksi eri teemojen ympärillä olevilla pienryhmätiloilla, minne voi saapua kahvikupposen haettuaan.

Hybridiopetuksesta on julkaistu hyviä suomenkielisiä lähteitä eri kouluasteille ja lisää on tulossa. Lisään niitä alle upottamaani Padletiin sitä mukaa, kun niistä kuulen ja saa niistä minulle vinkatakin!

PS: Pieni havainto Padletin upottamisesta. Olen aiemmin upottanut sen bloggauksen sisään, niin että sitä voi lukea ja asetusten salliessa myös muokata suoraan blogisivulla ( katso esimerkki). Nyt tarjolla on myös tässä käytetty tapa, missä näkyy Padletin esikatselukuva (Set as a cover -kuva) tai jos sitä ei ole määritelty, joku satunnainen kuva. Sitä klikkaamalla pääsee itse Padletiin. Voit tutustu myös Padlet-ohjeisiin ja esimerkkeihin i.

# data[].attributes.attachment_link.description
Päivittyvä koonti hyvistä lähteistä liittyen hybridiopetukseen eri kouluasteilla.

# data[].attributes.body
https://padlet.com/matlaakso

# data[].attributes.body
Rekisteröitymällä käyttäjäksi saat maksutta kolme yhtäaikaista Padlettia, enemmän saat nykyisin vain maksullisilla lisensseillä. Nämä kolme voivat olla board-tauluja tai sandbox-valkotauluja - tosin kesäkuun 2026 loppuun asti sandboxeja voi luoda rajattomasti.

Tästä voit rekisteröityä Matleenan suosittelijan linkillä. Näin saat 60 päiväksi premium ominaisuudet ja jos joskus ostat maksullisen lisenssin, hän saa siitä pienen korvauksen.

Vanhoilla käyttäjillä maksuttomia Padletteja voi olla enemmänkin. Ennen kuin poistat Padletteja saat ne talteen esim. kuvakaappauksena, pdf- tai Excel-muodossa. Padletit voi myös arkistoida.

# data[].attributes.body
Uusin ohjevideoni 2024 (8 min) on tehty edellisen käyttöliittymän aikaan eikä sisällä kaikkia uusimpia ominaisuuksia, joista mm. alle upotetussa diasarjassa kerrotaan.

Padletin OPI-välilehdeltä löydät yksityiskohtaisia ohjevideoita, joihin saat konekäännöksen suomeksi.

# data[].attributes.headline
Ohjediat huhtikuulta 2026 sekä listausta uusista ominaisuuksista

# data[].attributes.subject
Ohjediat huhtikuulta 2026 sekä listausta uusista ominaisuuksista

# data[].attributes.body
MITÄ UUTTA 2026?

Kesällä uudistettiin lähinnä Arcaden toimintoja eli pelien luomista ja niiden asetuksia.

Padletin sisällön tekoälykäännös löytyy kolmen pisteen kohdalta.

Uutena viestityyppinä kuva-albumi.

Arcade julkaistu: luo helposti pieniä oppimisepelejä jopa kirjautumatta käytettäväksi. Myös livepelit ja haluttaessa julkiset tulostaulut.

Suositteluohjelma uudistettu ja nyt palkitaan vain maksullisia tilauksia (tilaa tästä).

TA-toiminnoista on luovuttu. Osa niistä siirtyy Geminiin, osa on käytettävissä vain kesäkuulle 2026 asti. Lue lisää!

MITÄ UUTTA 2025?

Suosittelusohjelma on lakkautettu. Tilalle on julkaistu aktiivisuuden mukaan karttuvat vyöt, joiden mukaan saa lähiaikoina erilaisia etuja.

Paljon uusia työkaluja ja ominaisuuksia open tekoälyapuriin (TA).

Uusimpina viestityyppeinä kuva-albumi ja OneDrive.

Uusi taulukkomuotoinen tapa asetella viestit ks. esimerkki.

Julkaisun mukautetut kentät, ks. viikkopohdinnat.

Padlet TA: tekoälytyökalu opettajille, lue lisää!

Voit jakaa tehtävät linkillä ym. Padlet TA example library.

Mukautetut kentät.

Analytiikka: myös maksuttomalla lisenssillä näet kävijämäärät yksittäisissä Padleteissa.

Jaa-valikossa Lataa kaikki tiedostot -mahdollisuus.

Moderoinnilla viestien hyväksyntä yksitellen tai kerralla.

Kopiosuojaus

Padlet-kurssi

MITÄ UUTTA 2024?

Yli 200 uutta ominaisuutta: ks. ABC Guide.

Hyvä vaihtoehto Jamboardille ja Flipille.

Uutena viestityyppinä tekstin muunto puheeksi ja kuvan generointi ja monia muitakin tekoälyominaisuuksia.

Videoiden automaattinen tekstitys.

Sandbox-valkotaulu (ks. esimerkkejä).

Julkaisujen ja kommenttien asetukset: määrittele käytössä olevat liitteet ja niiden asetukset (esim. saako käyttää videofilttereitä) ja lisää omia kenttiä (teksti, päivämäärä, numero ym).

Tarjolla 11 formaatin ohella yli 250 mallipohjaa 42 kielellä (myös suomeksi) ja niihin hyvät hakutoiminnot. Tutut tyhjät pohjat löydät ylimmästä kuvakkeesta.

Padletin jäädyttäminen (estää muokkaamisen)

Uutta Padletissa -bloggaus 2/2024

Erittelylinkki: Linkin tietävät voivat työskennellä keskenään yhdessä sarkkeessa.

Lähetys-/toimituspyyntölinkki: Viestejä voi lisätä ilman pääsyä Padletiin. Voit määritellä sen näkymään esimerkiksi vasta viestin luomisen jälkeen.

Arkistointimahdollisuus poistunut.

MITÄ UUTTA 2023?

Viestien kiinnittäminen yläosaan

Määritä asetuksista sallitut liitetiedostot

Jaa Breakout-linkki: Pienryhmä voi tehdä yhteistyötä Padletin omassa osiossa, niin että muut pienryhmät eivät näe työskentelyä.

Uudet viestityypit: Äänestykset, kuvan luominen sanoista (En osaa piirtää) ja Google Drive –integraatio.

Viestit: maininnat, ajoittaminen ja tallentaminen luonnoksina.

Voit lajitella yksittäisen Padletin asetuksista viestit entistä monipuolisemmin.

Haku- ja suodatus-ominaisuuksien palkki yläkulmassa.

Turvallisuus: Ilmoita-painike. Vaarallisista linkeistä varoitetaan. Voi valita tekoälyn tekemän moderoinnin.

Slideshow-esityksessä uusia toimintoja (mm. jakamisen vaihtoehdot ja automaattinen toisto).

API julkaistu.

Classroom plan: 2 opettajaa, 50 oppijaa.

Voit muokata Padlettien muutamia ominaisuuksia suoraan kotivalikon tai kirjanmerkkien näkymän kolmen pisteen kohdalta.

Saat sarakkeista tutun tavan ryhmitellä viestejä käyttöön myös muihin formaatteihin. Kun luot uuden Padletin, näet vaihtoehdot esikatselukuvina. Olemassa oleviin voit tehdä muutoksen asetusten kohdasta asettelu.

Yhteen Padlet-ympäristöön voi luoda useita linkkejä. Voit käyttää tuttuja itse määriteltyjä lyhyitä ja muistettavia osoitteita, mutta uusi linkki, jossa on lopussa kirjaimia ja numeroita, toimii vaikka Padletin tai sinun nimi tai organisaatio matkan varrella vaihtuisi. Myös vanhoihin linkkeihin on tuotu mukaan tämä satunnainen osuus. (Ks. englanniksi).

Saavutettavuus nyt tasoa WCAG A level.

Voit ottaa asetuksista Beta-ominaisuudet käyttöön.

MITÄ UUTTA 2022?

Voit estää Padlettiesi kopioinnin, myös ilmaisversiolla.

Kansiot ovat nyt kirjanmerkkejä ja voit merkitä Padletin useampaan kirjanmerkkiin. Valmiiksi mm. viimeaikaiset eli 30 päivän aikana muokatut.

Voit luoda tiimejä yhteistä työskentelyä varten.

Voit klikata kuvaa, videota tai liitteitä ja näet ne suuremmalla.

Voit poistua Padletista, minne sinut on liitetty: Valitse JAA ja sitten Jätä tämä Padlet.

# data[].attributes.attachment_link.readable_text
Padlet on suosittu ja etenkin opetuksessa ja erilaisessa yhteisessä ideoinnissa ja ryhmätöissä paljon käytetty muistitaulusovellus. Padlet on helppo ja monipuolinen ja sen avulla voi luoda oman tai yhteisen työkentely-ympäristön ryhmälle. Se sopii myös esim. kommentoitujen linkkien jakamiseen tai kuratointiin. Nykyisin saat maksutta saat 3-4 yhtäaikaista muistitaulua kirjautumistavasta riippuen. Ohjeet, videot, linkit, esimerkit ym: https://padlet.com/matlaakso/padlet

Transcript

1. Padlet opetuksessa
Ohjeita ja esimerkkejä suositun muistitaulun
ilmaisversion ja koululisenssin käyttäjille
Lokakuu 2023
Matleena Laakso
Blogi: www.matleenalaakso.fi

2. Tämä diasarja päivittyy
Kootut ohjeet Padletin käyttöön, sen uusiin
ominaisuuksiin, demolinkkeihin ja esimerkkeihin:
padlet.com/matlaakso/padlet
Löydät em. linkin myös Matleenan blogisivulta,
missä esitellään verkon sovelluksia.
www.matleenalaakso.fi/p/koulutusdiat.html
Tämä diasarja on tallennettu Speaker Deck -palveluun,
jotta voin päivittää tätä linkin muuttumatta.

3. Uudet pitkät pysyvät osoitteet
Plussaa
* Voit muuttaa käyttäjänimeä tai Padletin otsikkoa ja linkki toimii yhä.
* Linkki toimii, vaikka siirtäisit Padletin organisaatiolisenssin alle tai sieltä omalle tilillesi.
Miinusta
* Uudet linkit ovat pitkiä eikä niitä voi muistaa ID-numeron vuoksi.
* Lyhyt asetuksista tehtävä linkki näkyy vain Padletin tekijälle: padlet.com/matlaakso/pelit
VINKKI: Kerro se Padletin kuvauksessa!
* Em. avautuu osoitekentässä aina näin: padlet.com/matlaakso/oppimispelej-ly6vrabq9fn
Kuva: padlet.blog/invincible-permalinks

4. Kirjautuneen käyttäjän näkymä
Sivupalkista löydät
Padlettisi. Kansioiden
sijaan nyt puhutaan
kirjanmerkeistä.

5. padlet.com/matlaakso/padlet
Kirjautuminen, ohjeet, kokeilulinkit ja esimerkit

6. Padlet luennoilla
* Mikä sinua teemassa kiinnostaa tai mitä siitä jo tiedät?
* Mikä on tavoitteesi? Mitä kysymyksiä sinulla heräsi?
* Pariporinassa esiin nousseet ajatukset.
* Mikä oli tärkein tänään oppimasi asia? Kirjoita kaksi hyvää koekysymystä!
* Kurssin yhteinen kommentoitu linkkikokoelma.
* SWOT (kullekin näkökulmalle oma sarake)
* Verkkoluennolla 10-15 min yksilötyöskentely lyhyitä videoita katsoen tai
lähteisiin tutustuen ja niitä kommentoiden.
* Palaute.

7. Padlet Telma-koulutuksessa
Kuvassa on Tiina Pouhakan Kiipulan ammattiopiston Telma-ryhmälle tekemä Padlet. Sitä ei ole
CC-lisensoitu, mutta olen saanut luvan jakaa sen esimerkkinä: kiipula.padlet.org/Pouhakka/Telma

8. Miten luon oman Padletin?
1. Valitse LUO PADLET. Sinut ohjataan määrittelemään sen asetukset.
2. Valitse keille Padletin jaat ja millaisin oikeuksin.
3. Lisää sisältö :)

9. Vaihtoehdot viestien asetteluun
Valitessasi formaattia sinulle näytetään nämä vaihtoehdot esikatselukuvina.

10. Aikajanat
Perinteinen aikajana
* Historia
* Kirjan tapahtumat
* Prosessin vaiheet
* Työpajan ohjelmarunko.
Uusi "aikajana osioilla" mahdollistaa
monta aikajanaa allekkain.
Esimerkki: padlet.com/matlaakso/ai

11. Viestit voidaan sijoittaa kartalle
* Pohjana zoomattava maailmankartta, mihin viestit kiinnitetään.
* 11 erilaista karttapohjaa
* Tagin väri määräytyy viestin värin mukaisesti.

12. Pohjalla luot ajatuskarttoja
Pohja-formaatti edellyttää yksiväristä taustakuvaa,
jotta ohuet nuolet näkyvät hyvin.
Yksittäisen viestin kolmesta pisteestä avautuvat
kuvan vaihtoehdot. Näin voit nuolilla linkittää
viestejä yhteen ym. Hyödynnä värejä kertomaan
saman tason teemoista.

13. Kuvaan voi lisätä kuvatekstin
JAETTU KUVANA:
Itse lisätty
kuvateksti.
JAETTU LINKKINÄ:
Automaattisesti
lisätty linkin kuvaus

14. Jakaminen Twitteristä (nyk. X)
Tviitin linkki näyttää
tviitin kaikki tiedot.
Voit jakaa myös
profiilisivun, siitä saa
auki Twitter-syötteet.

15. Mobiilisovellus (Android, iOS)
Uudet ominaisuudet eivät useinkaan päivity yhtäaikaa selainversion kanssa.
iOS-sovelluksessa on hyvät piirtotyökalut ja Apple Pencil -tuki.

# data[].attributes.attachment_link.description
Padlet on suosittu ja etenkin opetuksessa ja erilaisessa yhteisessä ideoinnissa ja ryhmätöissä paljon käytetty muistitaulusovellus. Padlet on helppo ja monipuolinen ja sen avulla voi luoda oman tai yhteisen työkentely-ympäristön ryhmälle. Se sopii myös esim. kommentoitujen linkkien jakamiseen tai kuratointiin. Nykyisin saat maksutta saat 3-4 yhtäaikaista muistitaulua kirjautumistavasta riippuen.

# data[].attributes.attachment_link.readable_text
Lue myös päivittyvä bloggaukseni
Vinkkejä etäopetukseen!
- - - - -

Padlet-muistitaulu on ollut ainakin vuosikymmenen ajan yksi opettajien suosikkeja. Maksuttomia muistitauluja saa nykyisin kolme yhtäaikaista - tai neljä, jos liittyy mukaan suosittelijan linkillä. Uusia saa, kun poistaa vanhoja ja ne voi arkistoida tai ottaa talteen eri tiedostomuodoissa.

Padletin maksullisesta versiosta saa kuukauden ilmaisen kokeilujakson, sen jälkeen hinta on esimerkiksi yksittäiselle opettajalle $ 12 kuukaudessa. Päivitin jo syksyllä Padlet-dioihini ohjeet myös koululisenssin käyttäjille, koska Suomessakin muutamat oppilaitokset ovat opettajien toiveesta sen hankkineet. Tällöin Padletteja voi luoda haluamansa määrän ja jakamisen voi tehdä myös organisaation sisäisesti.

Seuraavista ohjeista löydät monta vinkkiä etäopetukseen. Padlet on monen muun sovelluksen tavoin viime päivinä vähän takkuillut yhtäkkisen koronan aiheuttaman globaalin kuormituksen kanssa, mutta siltä varmaan harva palvelu lähiviikkoina välttyy. Siksi on aina hyvä sopia myös vaihtoehtoisista yhteydenpidon välineistä. Tein alla olevaan esimerkkiini aamulla äänitiedoston, mutta videotallennusta se ei nyt jaksanut tehdä.

Padletin vahvuuksiin kuuluu helppous, peruskäytön maksuttomuus, jakamisen monipuoliset vaihtoehdot sekä kahdeksan erilaista formaattia, joista voi valita haluamansa ulkoasun. Voit vapaasti kokeilla eri formaatteja alle upotetun Padletin kolmannesta sarakkeesta. Jaa-kohdasta voit määritellä, ketkä luomasi Padletin näkevät ja mitä he voivat siellä tehdä, esim. vain katsoa tai myös muokata.

Vaihtoehtona Padletille voit kokeilla kotimaista Flingaa, mikä mahdollistaa viisi yhtäaikaista seinää. (Ks. Flinga-bloggaus, lisätty 8.10.20). Se on Padletia paljon yksinkertaisempi, mutta sopii tilanteisiin, missä oppijat kirjaavat ylös kommenttejaan ja voivat myös äänestää niistä. Lino-muistitaulu toimii samalla idealla kuin Padlet ja Flinga eli riittää, että vain opettaja tai yksi ryhmästä kirjautuu.

Padletin hyödyntäminen etäopetuksessa

Käytän Padlettia paljon kevyenä sähköisenä oppimisympäristönä lyhyissä koulutuksissa. Tällöin käytän hylly-mallia, missä saan omat sarakkeet esim. tutustumiselle, ennakkotehtäville, kullekin lähipäivälle, oppimistehtäville jne.

Tein aamulla esimerkin ryhmän aikajanasta. Esimerkin idea on, että aikajanalle tuodaan kunkin päivän (viikon, ryhmän) työskentely omana Padlettinaan. Aikajanalta näet esimerkin yksittäisen päivän ohjelmasta. Voit käyttää Padlettia myös tiettyihin teemoihin, joita työstetään yhdessä. Voit vapaasti kopioida nämä mallit Luo uudestaan -kohdasta tai luoda idean pohjalta oman.

Ohjeet Padletissa, videolla ja dioina

Padlet-ohjeet ja esimerkit on upotettu alle. Jos katsot sitä kirjautuneena, saat sen suosikkeihisi sydäntä klikkaamalla.

Padlet muistitaulut -ohjevideo (14:55 min: tai alla olevan Padletin toinen sarake). Video on tehty tammikuussa Oulun yliopiston Täydentävien opintojen keskukselle. Eilisessä bloggauksessa jaoin tuolloin tehdyt sanapilviin liittyvät videot. (Kommentti 7.2.2021: Uudempia videoita löydät alle upotetusta Padletista.)

Padlet opetuksesssa -päivittyvä diasarja (tai alla olevan Padletin toinen sarake).

Kiipulan kollegat: Digi työtavaksi -hankkeen Padlet- ja ThingLink-webinaarit pidetään perjantaina 20.3. klo 12 alkaen, mutta jo klo 11 olen langoilla ainakin Tommi-digi-innostajan kanssa kyselytunnin merkeissä. Myös webinaarien jälkeen päivystän niin kauan kuin kysymyksiä riittää.

Kaipaatko apua Padletin kanssa? Kommentoi tätä blogia tai tägää minut somessa. Seuraan etenkin Twitteriä ja Facebookia hyvin aktiivisesti ja autan opettajia palkkatöiden ohella talkoillen sen minkä suinkin ehdin. Ota myös tämä blogi seurantaan. Jo tällä viikolla tulee vielä lisää vinkkejä etäopetukseen ja koulutusdiojen sivulta löydät 10 vuoden aikana luotuja ja jatkuvasti päivittyviä dioja ja niihin liittyviä bloggauksia.

# data[].attributes.attachment_link.description
Padlet-muistitaulun esittely esimerkein. Mukana linkki ohjevideoon ja päivittyviin dioihin sekä Padlet, missä on monta linkkiä sovelluksen testailuun.

# data[].attributes.body
Koululisenssiä käytettäessä kirjaudutaan oppilaitoksen omaan Padlet-osoitteeseen, useimmiten Microsoftin tunnuksilla. Näin jokainen saa opiskelijan oikeudet. Ne riittävät hyvin Padletin käyttöön myös opettajille. Tarvittaessa pääkäyttäjä voi antaa henkilökunnalle enemmän oikeuksia.

https://kiipula.padlet.org/

https://omnia1.padlet.org/

Mobiililaitteilla kirjaudutaan kohdasta: "Backpack/Briefcase User, Log in to your org". Teksti näkyy pienellä ja melko huomaamattomasti kirjautumissivulla.

# data[].attributes.attachment_link.readable_text
Lue myös päivittyvä bloggaukseni Vinkkejä etäopetukseen!

- - - - -

Kiipulan ammatillisessa erityisoppilaitoksessa on käynnissä hyviä tuloksia saavuttanut Digi työtavaksi -hanke. Digi-innostajien koulutukset ja vertaistuki ovat luoneet osaamista, mikä on auttanut etäopetuksessa ja antanut osaltaan eväitä myös osaamisen jakamiseen. YouTubesta löydät tallenteet tuoreista Erkat etänä -verkkotyöpajoista ja usea hanke on keväällä aloittanut podcastien tekemisen.

Hankkeen kautta on järjestetty myös lähes viikoittain webinaareja, jotka on tallennettu henkilöstön käyttöön. Yksistään tänä keväänä niihin on osallistuttu lähes 800 kertaa, tähän päälle tallenteiden katsomiset.

Viimeisimmän webinaarin teemana olivat portfoliot ja CV:t. Mukaan valittiin sovelluksia, jotka ovat Kiipulan digistrategian mukaisia. Yksi tällainen on Blogger-blogi. Sain luvan jakaa kahden pieneläinhoitajaksi opiskelevan oppimispäiväkirjan. Molemmista on alla nostona noin viikko sitten tehty video.

Webinaarissa digityökaluista esillä olivat Instagram, Pinterest, Adobe Spark Page, Padlet, Google-sivustot ja Blogger. Kiipulassa on hyviä kokemuksia myös opiskelijan videosta portfoliossa tai hakemuksessa. Upotin alle webinaarin diat ja listasin muitakin teemaan liittyviä materiaaleja ja demon Padletista portfoliona.

# data[].attributes.attachment_link.description
Bloggaus esittelee digityökaluja, joita Kiipulan ammattiopistossa käytetään osaamisen osoittamiseen esim. portfoliota koottaessa tai CV:tä tehtäessä.

# data[].attributes.body
Arcade on tarkoitettu pikkupelien luomiseen kehotteesta tai omista materiaaleista. Nämä esimerkit on luotu yläkoulun terveystietoon sen e-perusteiden tavoitteiden pohjalta. Omista oppimateriaaleista saisi varmastikin parempia tehtäviä. Näitä esimerkkejä en itse ole muokannut, vaikka sekin olisi helposti onnistunut.

Hyvinvoinnin käsitekortit

Terveystrio: fyysinen, psyykkinen ja sosiaalinen terveys

Terveyden polku (minusta tähän ei voi määritellä yhtä oikeaa vastausta)

Terveysvalinnat ja seuraukset

Tässä muutama Arcadessa avoimesti jaettu peli. Sovellus on uusi, joten jaettuja aineistoja on vielä melko vähän.

Biokemian makromolekyylit

Tautien leviämistavat

Abnormal Psychology: Disorder Sorting

# data[].attributes.body
Esimerkkinä Padlet-aikajana

# data[].attributes.attachment_link.readable_text
Pidin tänään Tampereen yliopiston henkilöstölle koulutuksen vuorovaikutuksen aktivoinnista digivälineillä, luennolla ja verkossa. Teema on ollut tänä syksynä usein esillä tässä blogissa: Elokuussa bloggasin mm. Flipgrid-videochatistä ja Kahootin muutoksista. Lokakuussa kerroin Twitterin muutoksista blogissa ja tallenteella. Marraskuussa esillä oli Quizizz-monivalinta ja Digiä esityksiin. Julkaisin myös pitkään kokoamani koonnin muutoksista erilaisissa opetuksessakin käytetyissä sovelluksissa otsikolla
Kymmeniä muutoksia suosituissa sovelluksissa. Kootusti päivittyviä ohjeita verkon sovelluksiin löydät tämän blogin koulutusdiojen sivulta.

Luentojen aktivoinnin oppaan uusi versio tulossa

Kirjoitin keväällä 2016 Tampereen teknilliselle yliopistolle eli nykyiselle Tampereen yliopiston Hervannan kampukselle oppaan Aktivoi luentosi - vinkkejä somen hyödyntämiseen. Sen jälkeen olen sitä useasti omalla ajalla päivittänyt. Nyt kun vanha Moodle yhdistymisten vuoksi ensi vuonna poistuu, saa myös opas uuden ympäristön ja samalla päivittyy. Tässä jälkikäteen lisätty uusi linkki oppaaseen.

Padletissa uusi aikajana

Käytän Padlettiä lähes päivittäin ja eilen huomasin, että sinne on tullut tarjolle jo kahdeksas formaatti eli mallipohja. Se on kuvan aikajana. Jostain syystä sen upottaminen ei (vielä) onnistunut nätisti, joten toin oheen kuvan editointinäkymästä.

Avaamalla Vuorovaikutuksen aktivoinnin Padletin näet, miten sisällöt aikajanalla näkyvät ja sen useita sovelluksia voit kokeillakin. Mentimeterin kohdalta näet ryhmän tulokset.

Padletin edellinen uudistus lokakuussa toi tarjolle karttapohjat (ks. bloggaus ja esimerkki). Padlet on suosittu muistitaulu, joita voi maksutta omistaa kolme yhtäaikaista, suosittelulinkillä liittyvät saavat niitä neljä. Vanhojen käyttöehtojen aikaan liittyneillä Padletteja voi olla huomattavasti enemmänkin. Uusia Padletteja voi ostaa tai sitten poistaa vanhoja ja luoda vastaavan määrän uusia.

# data[].attributes.body
Matleenan blogi: bloggaus, missä mukana esimerkki.

# data[].attributes.body
Esimerkkejä eri sovelluksilla tehdyistä videoista ja animaatioista. Löydät niitä myös Matleenan YouTube-kanavalta.

# data[].attributes.body
Bloggaus Padletista oppimistehtävänä

# data[].attributes.body
Tuo Padletiin haluamasi kuva ja valitse sitten kolmesta pisteestä ASETA PADLET-SUOJUKSEKSI. Näin siitä kuvasta tulee kyseisen Padletin esikatselukuva.

# data[].attributes.headline
Padlet-muistitaulun luot valitsemalla kuvassa olevien taulujen vaihtoehdosta, käyttämällä muokattavia mallipohjia tai luomalla Sandbox-valkotaulun 

# data[].attributes.subject
Padlet-muistitaulun luot valitsemalla kuvassa olevien taulujen vaihtoehdosta, käyttämällä muokattavia mallipohjia tai luomalla Sandbox-valkotaulun 

# data[].attributes.body
Tarjolla on monelle tutut 11 vaihtoehtoista taulua viestien asetteluun sekä yli 250 muokattavaa mallipohjaa eri tarkoituksiin. Uutena on Sandbox-valkotaulu, jolla korvaat mm. Jamboardin ja Flipin.

Tutustu alla oleviin tauluihin ja lisää oma viesti. Se onnistuu plus-merkistä tai tuplaklikkaamalla, Sandboxissa sivupalkin työkaluilla. Voit lisätä viestejä ilman kirjautumista muihin paitsi tähän sarake-malliseen Padletiin, jota voit vain katsoa.

Taulukko (julkaistu toukokuussa 2025)

Sandbox

Seinä

Pohja

Luettelo

Ruudukko

Sarake (tämä Padlet)

Kartta

Aikajana

Aikajana sarakkeilla

# data[].attributes.headline
Lisäksi tarjolla on lisenssejä yksittäisille käyttäjille (80 tai 120 €/vuosi), koululuokille ja yrityksille. 

# data[].attributes.subject
Lisäksi tarjolla on lisenssejä yksittäisille käyttäjille (80 tai 120 €/vuosi), koululuokille ja yrityksille. 

# data[].attributes.body
Osta suoraan Padletin verkkosivulta tai suomeksi jälleenmyyjänä toimivalta IlonaIT:ltä.

# data[].attributes.headline
Padlet TA (Teaching Assistant) oli lyhytaikainen Arcaden edeltäjä

# data[].attributes.subject
Padlet TA (Teaching Assistant) oli lyhytaikainen Arcaden edeltäjä

# data[].attributes.body
Kuvalinkiltä yltä löydät esimerkkejä.

Blogikirjoitus 3/2025

Kokeile yhdistämistehtävään vastaamista!

What happened to Padlet TA?

Yhdeksän Padlet TA:n toimintoa lakkautetaan, mutta niitä voi käyttää 30.6.26 asti osoitteessa ta-legacy.padlet.com

Worksheet, Lesson plan, Coloring sheet, Multimedia presentation, Class activity ideas, Reading passage, Rubric, Text leveler ja Tracing sheet.

Osa nykyisistä toiminnoista löytyy jatkossa kirjautuen Geminin kautta: Lesson plan, Worksheet, Presentation ja Coloring sheet